**Prøvevejledning for Naturfag E**

**GF2 SSA og GF2 SSH**

**Censor**

**Formål:**

Prøven har til formål at vurdere og dokumentere elevens faglige kompetencer, jf. den gældende bekendtgørelse nr. 37 af 15/01/2020.

**Mål:**

At eleven gennem prøven viser sit faglige standpunkt indenfor naturfag svarende til målene for faget.

**Form og afvikling:**

Prøven afvikles i et naturfagslokale.

Prøven afholdes i slutning af forløbet.

Prøven gennemføres på grundlag af en case, som understøtter alle fagets mål.

**Prøvens afvikling:**

|  |  |
| --- | --- |
| Mundtlig individuel prøve | Prøven varer 30 min. inkl. votering og karakterafgivelse, og består af følgende aktiviteter med vejledende varighed:   * Trækning af 2 ud af 3 dispositioner og elevens oplæg ca. 10 min. * Eksamination, votering og tilbagemelding ca. 20 min. |

**Eksaminationsgrundlag:**

Eksaminationsgrundlaget er casen og elevens udarbejdede dispositioner.

Eleven starter eksaminationen med et kort oplæg som indledning til dialog med eksaminator. Der skal eksamineres således, at eleven prøves bredt i faget. Ved prøven inddrages relevant natur- og erhvervsfagligt udstyr.

**Bedømmelsesgrundlag:**

Med udgangspunkt i eksaminationsgrundlaget bedømmes eleven i forhold til fagets mål, og karakteren for prøven gives på baggrund af en helhedsvurdering af elevens mundtlige og praktiske præstation.

**Vurdering:**

Prøven bedømmes efter 7-trinsskalaen (BEK nr. 262 af 20/03/2007). For at bestå kræves mindst karakteren 02.

**Bedømmelseskriterier:**

Bedømmelsen er en vurdering af, i hvilken grad elevens præstation opfylder de faglige mål:

1. Eleven viser forståelse af enkle naturfaglige begreber og beregninger
2. Eleven fremlægger sin dokumentation, herunder sammenhængen med erhvervsfaglighed
3. Elevens evne til at forklarer eksperimenters formål, udførelse og resultater
4. Eleven anvender modeller til forklaring af naturfaglige fænomener

**Støttemuligheder:**

Har eleven særlige forudsætninger, fx sproglige vanskeligheder eller er bevilget specialpædagogisk støtte, tilbydes særlige prøvevilkår i form af ekstra tid, for at ligestille med andre elever i prøvesituationen.

**Vejledning og hjælpemidler under forberedelsen af dispositioner:**

Eleven må gøre brug af alle udleverede undervisningsmaterialer samt egne noter og lærebøger under forberedelsen.

**Eksaminator:**

Den fagligansvarlige lærer leder eksaminationen.

**Censor:**

Udpeges af skolen eller af Undervisningsministeriet. Censor kan stille uddybende spørgsmål til eleven.

Censors funktion i øvrigt, jf. gældende bekendtgørelse.

**Omprøve:**

Består eleven ikke prøven, kan eleven deltage i en omprøve. Ved ikke bestået prøve afholdes der en helhedsevaluering med eleven og eleven træffer på baggrund af helhedsevaluering en beslutning om eventuel omprøve. Skolen fastsætter i samarbejde med eleven et tidspunkt for omprøve.

Afvikling af omprøve er som den ordinære prøve og tager udgangspunkt i samme case. Der trækkes igen 2 ud af de 3 dispositioner. Forud for prøven tilbydes eleven en vejledningssamtale med den fagansvarlige lærer/eksaminator. Der udpeges en ny censor og det tilstræbes, at eleven får en ny eksaminator.

**Ved sygdom:**

Bliver eleven syg eller af anden grund uforskyldt forhindret i at gennemføre prøven, meddeles dette til skolen, inden prøven finder sted. Derefter tilrettelægger skolen i samråd med eleven en ny prøve.

Prøven afholdes hurtigst muligt og foregår efter de samme regler som ved en ordinær prøve. Prøvetidspunktet fastsættes af skolen.

Eleven skal evt. fremskaffe dokumentation for sygdom eller anden årsag.

**Klagemuligheder:**

Eleven har ret til at indgive en klage over forhold ved prøven, jf. bekendtgørelsen om prøver og eksamen i grundlæggende erhvervsrettede uddannelser (BEK. nr. 41 af 16/01/2014).

Rev. Feb.2023/MHN